## Obvezatne upute broj OLS I o redoslijedu izbornih

### NN 76/1995 (29.9.1995.), Obvezatne upute broj OLS I o redoslijedu izbornih

# IZBORNA KOMISIJA REPUBLIKE HRVATSKE

Na osnovi članka 29. stavka 1. Zakona o izboru članova predstavničkih
tijela jedinica lokalne samouprave i uprave ("Narodne novine"
br. 90/92 i 69/95), Izborna komisija Republike Hrvatske propisuje

## OBVEZATNE UPUTE

### BROJ OLS I O REDOSLIJEDU IZBORNIH RADNJI I TIJEKU ROKOVA PO ZAKONU O IZBORIMA ČLANOVA PREDSTAVNIčKIH TIJELA JEDINICA LOKALNE SAMOUPRAVE I UPRAVE

1. Odluke Vlade Republike Hrvatske o raspisivanju izbora za članove:
Skupštine Zagrebačke županije, Gradske skupštine Grada Zagreba, Gradskog
vijeća Grada Velika Gorica, Gradskog vijeća Grada Jastrebarsko, Gradskog
vijeća Grada Zaprešića, Gradskog vijeća Grada Sveti Ivan Zelina, Gradskog
vijeća Grada Vrbovca, Općinskog vijeća Općine Dubravica, Općinskog vijeća
Općine Luka, Općinskog vijeća Općinc Bedenica, Općinskog vijeća Općine
Pokupsko, Općinskog vijeća Općine Orle, Općinskog vijeća Općine Stupnik,
Općinskog vijeća Općine Kravarsko, Općinskog vijeća Općine Marija Gorica
i Općinskog vijeća Općine Bistra objavljene su dana 28. rujna 1995. godine
("Narodne novine" broj 74/95).

2. Rokovi teku od dana 29. rujna 1995. godine od 00:00 sati.

3. Prijedlozi kandidata za članove predstavničkog tijela jedinice Iokalne
samouprave navedenih u točci 1. ovih Obvezatnih uputa koji se biraju pojedinačno
u izbornoj jedinici kao i prijedlozi lista kandidata moraju biti dostavljeni
nadležnoj izbornoj komisiji jedinice lokalne samouprave najkasnije u roku
od 12 dana, dakle do:

10. listopada 1995. godine u 24.00 sati

(Članak 16. stavak 1. i 2.)

4. Nadležna izborna komisija jedinice lokalne samouprave mora sastaviti
i objaviti listu kandidata izborne jedinice u roku od 48 sati od isteka
roka iz točke 3. ovih Obvezatnih uputa, dakle do :

12. listopada 1995. godine u 24:00 sati

(Članak 17. stavak 1.)

5. Lista kandidata izborne jedinice mora biti objavljena u lokalnim
glasilima.

(Članak 17. stavak 1.)

6. Nadležna izborna komisija jedinice lokalne samouprave mora objaviti
sve pravovaljane predložene općinske, gradske i županijsku kandidatsku
listu za članove Skupštine Zagrebačke županije, u roku od 48 sati od isteka
roka iz točke 3. ovih Obvezatnih uputa, dakle do 12. listopada 1995. godine
u 24:00 sati

(Članak 17. stavak 2. i 3.)

7. Izborna promidžba traje od dana objave lista kandidata izbornih jedinica
i zbirne kandidatske liste jedinice lokalne samouprave, pa do 24 sata prije
izbora, dakle od 13. listopada 1995. godine od 00.00 sati do 27. listopada
1995. godine u 24.00 sati

(Članak 19.)

8. Zabrana izbome promidžbe (izboma šutnja), kao i svako objavljivanje
prethodnih rezultata ili procjena rezultata izbora traje od 28. listopada
1995. godine od 00:00 sati do 29. listopada 1995. godine u 24:00 sati

(Članak 21.)

9. Nadležne izbome komisije (općinske, gradske) moraju imenovati članove
i zamjenike članova biračkog odbora najkasnije pet dana prije dana održavanja
izbora za članove predstavničkih tijela jedinice lokalne samouprave, dakle
do 23. listopada 1995. godine do 24:00 sati

(Članak 36. stavak 3.)

10. Nadležna izboma komisija jedinice lokalne samouprave mora objaviti
koja su biračka mjesta određena s naznakom koji će birači glasovati na
pojedinom mjestu najkasnije pet dana prije dana održavanja izbora, dakle
do 23. listopada 1995. godine do 24:00 sati

(Članak 37. stavak 3.)

11. Glasovanje traje neprekidno od 29. listopada 1995. godine od 7:00
do 19:00 sati

Biračima koji su se zatekli na biralištu omogućit će se glasovanje i
nakon 19 sati.

(Članak 44. stavak 1.)

12. Birački odbor mora dostaviti zapisnik o svom radu s ostalim izbornim
materijalom izbornoj komisiji izborne jedinice, najkasnije u roku od 12
sati od zatvaranja birališta, dakle 30. listopada 1995. godine do 7:00
sati

(Članak 49.)

13. Izboma komisija općine odnosno grada utvrdit će rezultate glasovanja
na biračkim mjestima na svom području najkasnije u roku od 24 sata od zatvaranja
birališta, dakle 30. listopada 1995. godine do 19:00 sati

(Članak 50. stavak 1.)

14. Izboma komisija Zagrebačke županije odredit će način i rok u kojem
joj izborna komisija općine odnosno grada mora dostaviti izborne rezultate
na svom području zajedno sa zapisnikom o svom radu.

(Članak 50. stavak 2.)

15. Izborna komisija općine odnosno grada, kad utvrdi rezultate glasovanja
za članove općinskog odnosno gradskog vijeća, odnosno Izboma komisija Zagrebačke
županije kad utvrdi rezultate glasovanja za članove njihovih predstavničkih
tijela, objavit će odmah:

a) - broj birača upisanih u popise birača općine odnosno grada, te Zagrebačke
županije;

- broj birača koji su glasovali u svakoj izbornoj jedinici ;

- koliko je glasova dobio pojedini kandidat u svakoj izbornoj jedinici
;

- koliko je glasova dobila pojedina kandidatska lista;

- koliko je bilo nevažećih glasačkih listića.

b)- ime i prezime kandidata koji je izabran u svakoj izbornoj jedinici
u kojoj se bira jedan član predstavničkog tijela jedinice lokalne samouprave
;

c) - broj mjesta u predstavničkom tijelu jedinice lokalne samouprave
koju je dobila svaka kandidatska lista i imena i prezimena kandidata sa
svake kandidatske liste, odnosno koji su izabrani za članove predstavničkog
tijela jedinica lokalne samouprave.

(Članak 53.)

ZAŠTITA IZBORNOG PRAVA

16. Ustavnost i zakonitost izbora za članove predstavničkih tijela jedinica
lokalne samouprave nadzire Ustavni sud Republike Hrvatske i rješava izborne
sporove.

(Članak 55. stavak 1.)

17. Prigovor zbog nepravilnosti u postupku kandidiranja može podnijeti
:

- politička stranka, dvije ili više političkih stranaka, odnosno birači
koji su predložili kandidata za člana predstavničkog tijela jedinice lokalne
samouprave, odnosno koji su predložili kandidatsku listu;

- kandidati za člana predstavničkog tijela jedinice lokalne samouprave.

(Članak 56. stavak 1.)

18. Prigovor zbog nepravilnosti u posutpku izbora može podnijeti samo
ona politička stranka, dvije ili više političkih stranaka ili birači, o
čijim se kandidatima, odnosno kandidatskim listama glasovalo, te kandidati
za člana predstavničkog tijela jedinice lokalne samouprave o kojima se
glasovalo.

(Članak 56. stavak 2.)

19. Prigovori zbog nepravilnosti u postupku kandidiranja i izbora članova
općinskog i gradskog vijeća podnose se županijskoj izbomoj komisiji Zagrebačke
županije najkasnije u roku od 48 sati računajući od isteka dana kad je
izvršena radnja na koju je stavljen prigovor, dakle od 00:00 sati idućeg
dana (Članak 57. stavak 1 u svezi s člankom 58. stavak 1.)

20. Prigovori zbog nepravilnosti u postupku kandidiranja i izbora članova
Skupštine Zagrebačke županije podnose se Izbornoj komisiji Ropublike Hrvatske
u roku od

48 sati od isteka dana kada je izvršena radnja na koju je stavljen prigovor,
dakle od,

00:00 sati idućeg dana (Članak 57. stavak 2. u svezi s člankom 58. stavak
1.)

21. Županijska izborna komisija Zagrebačke županije, odnosno Izboma
komisija Republike Hrvatske dužna je donijeti rješenje o prigovoru u roku
od 48 sati od isteka dana kada joj je dostavljen prigovor, odnosno od isteka
dana kada su joj dostavljeni izborni materijali na koje se odnosi prigovor,
dakle od 00:00 sati idućeg dana

(Članak 58. stavak 2.)

22. Protiv rješenja županijske izborne komisije Zagrebačke županije
odnosno lzborne komisije Republike Hrvatske podnositelj prigovora, kao
i kandidat za člana predstavničkog tijela jedinice lokalne samouprave imaju
pravo žalbe Ustavnom sudu Republike Hrvatske.

Žalba se podnosi putem nadležne izborne komisije Ustavnom sudu Republike
Hrvatske.

(Članak 60. stavak 1. i 2.)

23. Žalba se podnosi u roku od

48 sati računajući od isteka dana kada je primljeno pobijano rješenje,
dakle od 00:00 sati idućeg dana

(Članak 60. stavak 2.)

24. Ustavni sud Republike Hrvatske dužan je odlučiti o žalbi u roku
od 48 sati od isteka dana primitka žalbe, dakle od 00:00 sati idućeg dana

(Članak 60. stavak 4.)

25. Podneseni prigovor, odnosno žalba, ne odgađaju obavljanje izbornih
radnji propisanih Zakonom, pa ni objavljivanje rezultata izbora.

(Članak 61.)

Klasa: 013-01/95-01/01

Urbroj : 56605/95-50

Zagreb, 28. rujna 1995.

Predsjednik

**dr. Krunislav Olujić**, v. r.

Uputa, NN 76/1995-1287
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)